Lav et referat af nedenstående tekst:

Tekst:
Drengene bliver holdt uden for, når Aalborg Kulturskole i denne uge holder JazzCamp for Piger. Arrangementet er blevet sat i søen for at få flere piger til at interessere sig for rytmisk musik. Det er to studerende fra Det Jyske Musikkonservatorium, der underviser pigerne, som får lov at prøve kræfter med både trommer, guitar og kontrabas. JazzCamp for Piger arrangeres af JazzDanmark, og målet er at få flere piger til at gå den rytmiske vej på musikkonservatorierne. - Jeg tror, det giver pigerne noget gå-på-mod, at de ikke spiller sammen med drengene. Drengene er ikke så bange for at spille forkert, og det kan godt hæmme pigerne lidt, siger Anne Bech Hald, som underviser på JazzCamp. - Det kan godt være svært at åbne sig og improvisere, når der er drenge med. Det er mere roligt her, fortæller Laura Gade fra Hurup Thy, som har taget fri fra skole i denne uge for at kunne deltage på JazzCampen. JazzCampen slutter på onsdag, hvor pigerne skal spille en koncert med de numre, som de har lært i løbet af ugen.

Referat:
JazzCamp i Aalborg skal få flere piger til at gribe trommer, guitar og kontrabas.